b'\n_START_ARTICLE_\nPulzarjev planet\n_START_PARAGRAPH_\nPulzarjev planet je vrsta planeta, ki kro\xc5\xbei okoli pulzarja ali hitro vrte\xc4\x8de se nevtronske zvezde._NEWLINE_Prvi pulzarjev planet, PSR B1257+12, in hkrati prvi zunajoson\xc4\x8dni planet sta leta 1992 odkrila Aleksander Wolszczan in Dale Frail. Kljub temu je odkritje porodilo dvome o obstoju tovrstnega planeta, saj naj bi bili vsi planeti, ki so kro\xc5\xbeili okoli izvorne zvezde, uni\xc4\x8deni med supernovo._NEWLINE_Leta 2006 je bil okrog magnetarja (pulzar z izjemno mo\xc4\x8dnim magnetnim poljem) 4U 0142+61 odkriti protoplanetni disk, za katerega je domnevano, da je nastal iz z \xc5\xbeelezom bogatih ostankov razli\xc4\x8dnih nebesnih teles po supernovi. V skladu s tem naj bi planeti nastajali na podoben na\xc4\x8din kot pri obi\xc4\x8dajnih zvezdah. Mo\xc5\xbenost, da bi obstajala kakr\xc5\xa1nakoli oblika \xc5\xbeivljenja na omenjeni vrsti planeta, je zelo majhna, med drugim zaradi visokih vrednosti ionizirajo\xc4\x8dega sevanja, ki ga oddaja pulzar._NEWLINE_Kasneje so bili pri pulzarju PSR B1257+12 odkriti \xc5\xa1e trije planeti, pri PSR B1620-26 pa \xc5\xa1e eden. Za pulzarje Geminga, PSR B0329+54 in PSR B1828-10 je trenutno le domnevano, da imajo svoje planete.'